**зограф Лонгин**

**(друга половина XVI века)**

**време стварања зографа Лонгина?**

**(о1) пад Цариграда и пад српске деспотовине**

**1439. Турци опседају Смедерево**, предовођени Муратом Другим; заузевши готово читаву територију српске државе, главни град држе под опсадом три месеца. услед несташице хране, браниоци града се предају, а Смедерево постаје средиште Смедеревсог санџака.

Ново Брдо опстаје још две године, **а деспот Ђурађ Бранковић бежи у Мађарску, где окупља снаге да би повратио територије, што успева после Друге Војне и Сегединског мира 1444.** прикупивши средства и прикључивши се **Лиги против Турака** на чијем челу се налазио пољски краљ Ладислав Пети Посмрче, Јанош Хуњади и Деспот, они током Друге Војне 1443. победоносно долазе до Софије. захваљујући посредовању Маре Брановић, удате за султана, мир је издејствован и склопљен у Сегедину 1444, а деспот је натраг добио 24 града, међу којима и Ново Брдо, Крушевац и Голубац, а повратио је и Смедерево

**1453. године пада Цариград под Турке**

**Ђурађ Бранковић умире 1456. године, и на његово место долази син, деспот Лазар, који умире 1458.** услед унутрашњих подела и приклоњености што Угарима, што Турцима деспотовина слаби. већ у пролеће 1458. турске снаге освајају Ресаву, босански краљ Стефан Томаш исте године преговара о браку између свог сина Стефана и Лазареве ћерке, и у марту **власт у Смедереву преузима Стефан Томаашевић**. **међутим, 20. јуна 1459. Турци поново крећу у поход, и без борбе освајају град, чиме је означен формални крај Српске деспотовине.**

**положај Српске православне цркве након пада деспотовине?**

слом српске средњовековне државе донео је тешке дане за Српску православну цркву. **недостатак историјских извора замаглио је скоро читав један век. за то време црквена организација се полако урушавала. многе епископије су замрле, друге су ипак успеле да опстану. трон патријарха српског у Пећи, духовног пастира српског народа и старешине цркве, био је упражњен.** после турског освајања српске државе једно време је замрла активност у Пећкој патријаршији, тим пре што је **Охридска архиепископија преузела управу над некадашњом црквеном српском територијом.**

**(о2–о6) обнова пећке патријаршије и Макарије Соколовић?**

у другој половини XVI века моћ турског царства је, након доживљених пораза, почела да опада и то је поробљеном народу пробудило наду за борбу и ослобођење. тежило се обнови црквене самосталности и организовању једне институције која би окупила све православне Србе под турском влашћу у другој половини XVI века. **тада се на султановом двору у Цариграду налазио, већ у врло угледном положају, потурчени Србин, херцеговац Мехмед Соколовић, потоњи велики везир Сулејмана Величанственог**

**Макарије Соколовић? Мехмедовом интервенцијом дошло је до тога да његов рођак Макарије, раније хиландарски калуђер, 1557. године добије од султана одобрење за обнову самосталне Пећке патријаршије (1557-1766). Охридски архиепископ био је немоћан да ишта предузме против ове акције која је имала тако моћног заштитника на султановом двору. за првог патријарха обновљене Пећке патријаршије постављен је Макарије Соколовић**

у састав обновљене патријаршије ушле су тада не само све српске области које су за време цара Душана и Уроша биле њен део, него и све друге области у којима су Срби живели под разним господарима или су их населили емиграцијама за време турске инвазије. **тако је обновљена Пећка патријаршија, осим своје територије у јужној и северно ј Србији, Црној Гори, обухватала још две епархије у данашњој Бугарској, Ћустендил и Самоков, целу Босну и Херцеговину са Далмацијом, Срем и Славонију са Хрватском, Банат и Бачку са Барањом, све до Будима, Темишвара и Арда те су сви Срби по први пут дошли у једну народно-црквену заједницу.**

**уметничке прилике након 1557. године?**

 након вековног замирања уметничке делатности, у другој половини XVI века тежило се обнови. Развија се уметничка делатност и јављају се уметници чија су имена остала забележена на најзначанијим делима која настају у том периоду. патријарх Макарије је радио на правном уређењу патријаршије и постао је духовни и световни старешина свога народа. **за време патријарха Макарија обновљени су манастири Бања код Прибоја, Грачаница, Студеница, Пећка патријаршија, Будисавци на Косову. у манастирима је оживела иконописачка, златарска и преписивачка делатност.**

обнова црквене организације Срба 1557. године удахнула је нов живот манастиру у Пећи, јер је Пећ поново постала средиште српске цркве и ово је свакако била значајна прекретница и за српску уметност. већ 1565. године, након преправке, живописана је скоро цела Данилова припрата. у исто време обнављају се и иконостаси у пећким црквама и попуњавају ризнице. уметност, књижевност и целокупна српска култура доживљавају тада својеврсну ренесансу.

**због болести Макарије се повукао са трона 1571. године** предајући патријаршијски трон свом синовцу Антонију Соколовићу. **Макарије умире 1574. Године**

после Макаријеве смрти, 1574. године, његови наследници су почели постепено да се заносе мишљу о политичком ослобођењу од Турака. **први патријарси су из породице Соколовић**

**живот и рад сликара Лонгина?**

**јеромонах Лонгин, сликар икона и фресака, илуминатор књига, књижевник и преписивач из друге половине XVI века. на основу потписаних дела и дела која му се атрибуцијом приписују, његов уметнички пут се у великој мери може реконструисати, посебно након 1570, од када је већина његових дела потписана**

**претпоставља се да се родио око 1530. године у Хвосну, у близини Пећи**, и да је ту провео највећи део живота. због близине Пећке патријаршије, претпоставља се да се управо ту учио писмености и сликарском занату. седамдесетих година XVI века ступио је у манастир као искушеник, **а замонашио се у Пећи 1577. године, у манастиру Светог Николе на Тавору**

поред тога што је упамћен као сликар, Лонгин је био и **књижевник**. **у Дечанима у Акатистнику написао је најпознатије дело, *Акатист Светом Стефау Првомучен*ику око 1596**. рукопис сачуван у оригиналу говори о високом Лонгиновом образовању, с обзиром на то да је писао у аутентичној форми акатиста по узору на највеће византијске химнографе, какав је био Роман Мелод. ово дело му се, услед сачуваног аутографа, са сигурношћу приписује, а на основу садржаја и истих жанровских одлика приписују му се и **Акатист Стефану Дечанском и Светом Сави**, настали у слично време.

**поред акатиста, велике литерарне вредности има и његова молитва, записана на житијној икони Стефана Дечанског**, чији је култ Лонгин изузетно ценио

**бавио се и преписивачком делатношћу и илуминирањем рукописа**

**преписао је један минеј, четворојеванђеље из Белаје и Акатистник, у којима је оставио своје записе. са сигурношћу се зна да је украсио и једно четворојеванђеље, познато као Лонгиново четворојеванђеља, које се чува у САНУ (о7)**

почеци његовог рада прате се од 1565, када је највероватније сарађивао са сликарем Андријом, а већ наредне године се изгледа упушта у самосталну делатност. од 1579, па све до 1596. не може се наћи ни једно дело које би му се приписало. како се у остварењима насталим те и наредне године може препознати велики уплив руског уметничког језика, претпоставља се да је сликар све то време боравио у Русији. **његово име појављује се последњи пут у поменику из Спопћана 1610/1612, међу именима јеромонаха, па се по томе зна да је у међувремену добио виши монашки чин, напустио Пећ и вероватно преминуо у Сопоћанима у дубокој старости.**

**припрата Пећке патријаршије**

**(1565)**

**(о8–1о) 1565. године Лонгин учествује** **у живописању Данилове припрате у Пећи са сликаром Андрејом, која је након обнове патријаршије посталао поново средиште српске цркве и која је обновљена по налогу патријарха Макарија Соколовића**

о Андрији се мало зна, али се претпоставља да је био предводник водеће скупине сликара која је радила за српске патријархе; он је са Лонгином радио и касније у више наврата – у Бањи Пибојској, Студеници, Грачаниџи, Милешеви; његов потпис остао је сачуван на штиту светог Димитрија у Пећи

**припрата је у обнови добила нову горњу конструкцију, уместо првобитних крстастих сводова урађени су полуобличасти који су били лакши за извођење, у складу са могућностима тог времена. тада нису обновљени ни звоник, ни катихумена изнад припрате. због тога што ступци и лукови нису могли да држе припрату она је затворена пуним зидовима**

**(11) улаз у цркву светог Димитрија?**

претпоставља се да је **Андреја био предводник** веће групе сликара која је радила за пећке патријархе и да је за патијаха Макарија завршио осликавање спољне припрате, а да је **Лонгин тада био његов помоћник**

Андреј се потписао **на штиту светог Димитрија изнад улаза у цркву која му је посвећена**

Фреске архепископа Данила Другог које су биле у добром стању су задржане, а остале су урађене према познатој традицији сликаног програма који се јављао у средњовековним црквама

**циклус сликаног календара?**

**(12–13) месец септембар** (други источни травеј, источна страна)

**(14) месец јануар** (први источни травеј, западна страна)

**(15) месец август** (први западни травеј, источни зид)

**(16) месец август** (први западни травеј, северни зид)

**(17)** **свети Спиридон крштава филозофа** (први западни травеј, врх северног зида)

**(18 )** **трећа месопусна недеља пред Велики пост** (други западни травеј, западна страна)

**циклус Христове јавне делатности?**

**(22–23) Митар и фарисеј (д**руги западни травеј, источна страна)

**(24)** **Крвоточива жена, Исцељење Хананејкикине кћери, Исцељење двојице болесних у Гераси** (четврти западни травеј, западна страна)

**Васељенски сабори?**

**на сводовима два северна травеја су Васељенски сабори**

**(25–27)** **Трећи Васељенски сабор у Ефесу** (први западни травеј, западна страна)

**(28–29)** **Сабор Симеона Српског** (први источни травеј)

**зона стојећих фигура?**

на три средишња ступца насликани су апостоли, на јужној западној и северној страни су свети монаси, а на источној је низ портрета црквених поглавара од Светог Саве до Макарија (северни пиластар на источној страни припрате) **(3о)**.

**(31–33)** **Богородица и Христос** (источни зид око улаза у цркву Светих Апостола)

**(34–4о) не може се прецизно рећи шта је све Лонгин радио у Пећкој припрати; на његов рад указује портрет патријарха Макарија (северни пиластар на источној страни припрате) и могуће неке фигуре светитеља у средњем делу припрате**

**(41–42) Царске двери са Благовестима и пророцима?**

**поред осликавања припрате, Лонгин у Пећи ради царске двери: Благовести и пророци Соломон и Давид; двери су датоване – уз стопала арханђела Гаврила записан је датум о завршетку радова о1. марта 1570. Године; сада се чувају у пећкој ризници**

**(43–44) Деизис икона из Пећи са порпсјима апостола и пророка (око 1570. године)?**

претпоставља се да је и икона настала у време када су рађене царске двери и да је вероватно урадио Лонгин; Лонгин је често сликао иконе, јер су оне највише страдале за време турске најезде.

**(45) Хвостански аер?**

**у пећкој ризници се чува и аер који је Лонгин урадио за хвостанског митрополита Јосифа и потиче из 1597. године**

**Студеница**

**(1568)**

**(46) Лонгин и Андреј изводе фреске у Студеници 1568. године.**

**1846. године студенички калуђер Самуило Ракић урадио је нови слој живописа и те фреске су скинуте 1951. године када су откривени слојеви живописа из XIII и XVI века**

**(47–49) Успење Богородице**

у XVI веку пресликано је Успење Богородице

испод те сцене се налази натпис о обнови живописа

**(5о) Сретење (**јужна страна Сретења је пресликана)

**(51–54) западни травеј**

у XVI веку обновљен је живопис у западном травеју, фреске су вероватно поновиле стари распоред живописа. **изнад Распећа обновљене су фреске Васкрење Лазара и Улазак у Јерусалим на западном зиду**.

**(55–62) најзначајнија целина коју изводе ова два мајстора сконцентрисана је** **над гробом Симеона Немање, на јужном зиду западног травеја цркве, обликованом у виду плитке нише**. у средишту се налази Симеон Немања одевен у љубичасту тунику са плавим аналавом и кукулом, који једном руком приноси модел храма Христу на престолу, а за другу га води Богородица. изнад ктиторске композиције налазе се **Мироносице**, док су око ктиторске композиције приказани **Стефан Дечански и Сава**. у истој висини слику окружују **столпници** Симеон и Алимпије, а потом Јован Лествичник и Атанасије Атонски.

очигледно је да **нису пресликани** **по директном узору из 1208/1209**, јер је Сава приказан као архиепископ, што је постао тек деценију касније, као ни Стефан Дечански, који је живео читав век касније. ипак, за средиште сцене које чине Христ, Богородица и Немања, се верује да је постојало и у изворном решењу. **ликови Дечанског и Саве су вероварно пресликани преко ликова Првовенчаног и Вукана**. разлози за стварање наизглед нелогичне композиције око ктиторовог гроба **могу се приписати широј политичко црквеној ситуацији након обнове Пећи, и снажењу култа домаћих светитеља и владара, посебно истицаним у службама, акатистима и минејима, који су их прослављали заједно, као што је случај у Цамблаковој Служби и житију Дечанског**.

**(63) Страшни суд**

**Милешева**

**(1568)**

**(64) исте 1568. године обновљене су и фреске у Милешеви**

средином XVI века, Милешева је поново постала једно од средишта духовног живота Срба

**били су јој привржени утицајни чланови породице Соколовић, као и сам Мехмед паша, будући да су били пореклом из околине манастира**

Милешевски монаси, као чувари моштију Светог Саве, подизали су националну свест у временима турске окупације. чак и након спаљивања његових моштију 1594/1595, Милешева је наставила да негује његов култ

током XVI и XVII века, живопис Милешеве је обнављан у више наврата, али је, заједно са првобитним слојем сликарства из XIII века, у више наврата и скрнављен, тако да се не може у потпуности сагледати

**најбоље очуване представе које се приписују скупини којој је припадао Лонгин јесу оне из највиших зона јужне и северне певнице.**

**(65)** представа Христа (југоисточни пиластар)

**(66–69)** Три младића у огњеној пећи (јужна певница)

**(7о–72)** Четрдесет севастијских мученика (северна певница)

**Грачаница**

**(157о/1571)**

**(73–75) постоје два натписа о години живописања; један на крају молитве Богородици, исписане изнад улаза у наос, а други опширнији, налази се на јужном делу западног зида**

на основу натписа се види да су ктитори подухвата били **патријарх Макарије Соколовић и његов братанац Антоније, митрополит херцеговачки**

на фрескама доминирају теме везане за Богородицу – Богородичин циклус и Акатист

**(76–78) Сахрана митрополита Дионисија (з**ападни зид југозападног травеја припрате)

**Дионисије је био надлежан митрополит и могуће иницијатор осликавања**, да би након његове смрти бригу око осликавања преузео Антоније; митрополит Макарије руководи опелом, држи отворену књигу и благосиља покојника; међу њима је и Антоније, вероватно је он истакнут нимбом. сматра се да је ово једна од најлепших фресака овог доба где се огледа сигуран цртеж, више ликова са индивидуалним цртама је уклопљено у сложену композицију.

**(79) Сава Освећени и Јефрем Сирин (**јужни зид припрате)

на основу сличности у моделацији, композицијама, сличном колориту и амбијенту сматра се да је Лонгин, поред Пећи, Студенице, Милешеве учествовао и у живописању Грачанице

**црква Светог Николе Дабарског**

**(1565–1567/око 1572)**

**(8о) Лонгин и Андреј су радили и у Бањи Прибојској**

**олтар и наос су радили између 1565. и 1567. године, а припрату око 1572.**

после поновног успостављања Пећи, улога Бање је добила на значају. као и у случају Милешеве, **чланови породице Соколовић су посебно били привржени овом крају. сам патријарх Макарије је боравио у Бањи ради лечења, као и његови рођаци митрополити Дионисије и Антоније**.

**управо у манастиру Бања, Макарије је предао пастирски престо рођаку Антонију 1571**. схватајући важност догађаја и бринући се због могућих сукоба, дао је да се изведе фреска која ће да овековечи догађај и да му легитимност.

**(81–85)** уз некадашњег ктитора и епископа Николу, патријарх Макарије са рођацима означен је у истом својству (северни зид припрате)

**(86–87)** истом таласу припадају фреске изведене на новом слоју фреско малтера, које су се придржавале старијег распореда. међу њима, осебна пажња поклоњена је циклусу патрона храма – Светом Николи.

**иконе манастира Дечани**

**(1572/1577/1597)**

**(88) манастир је крајем XVI века био обогађен великим бројем икона, а око њихове израде највише је био запослен Лонгин. захваљујући белешкама на неким од њих зна се да је зограф у Дечанима радио бар у три наврата (1572, 1577, 1597) и да је икону Стефана Дечанског поклонио**

**(89–9о) Сава Освећени и Теодосије Општежитељ**

први Лонгинови радови у Дечаним биле су **хоросне иконе, којих данас има шест**. приближно истих димензија, сликане су са обе стране. на једној су приказани свети Теодосије Општежитељ и Свети Сава Освећени. оне су такође његова прва потписана дела. захваљујући томе што је са њих отпао површински слој боје, може се дискутовати о цртачким квалитетима сликара Лонгина.

**(91–92) Свети Антоније и свети Јефтимије**

**н**а њима се налазе белешке да их је радио 1572. године

**(93–94) Васкрсење и Вазнесење**

**(95–96) Благовести и Рођење**

стил мајстора одаје рану фазу стваралаштва; одликује се колоритом благих и светлих боја, комбинованих са златном позадином, који остављају утисак живости и лакоће израза, чему доприносе беспрекоран цртеж, складна композиција и мека моделација ликова

**Преображење и Духови**

шеста је скоро потпуно изгубила бојени слој. на овим иконама уочавају се особености његовог рада – чисте боје плаве, зелене и црвене, сигуран цртеж и добра композиција, издужена тела и мало заокругљене главе и појединoсти које се појављују на његовим фрескама и иконама попут бусена траве око округлог камења, равно засечене стене

**(97–98) житијна икона светог Стефана Дечанског!!!**

житијна икона Стефана Дечанског представља врхунац стваралаштва XVI века. у средишњем делу насликан је Стефан Дечански, на престолу са високим наслоном. иза њега су два стражара; изнад, у сегменту неба је Христос који благосиља. краљ је одевен у пурпурни дивитисион са лоросом, а на глави има отворену круну. у рукама држи осмокраки крст украшен бисерима, а у левој акакију.

централна представа окружена је са 17 мањих сцена из живота светог краља, одвојених бордурама и означених натписима. у горњој зони анђели му приносе лорос и круну. сцене су рађене на основу Григоријевих службених састава. Цамблак је стварао у време деспота Стефана. почевиши од горњег левог угла, сцене се наизменично ређају с лева на десно

**(99–1оо) Симонидино клеветање Стефана пред оцем Милутном**

**(1о1) Ослепљење Стефана Дечанског** и **Јављање светог Николе Дечанском на Овчем пољу**

**(1о2) Одвођење Дечанског са синовима у заточеништво**

**Дечански учествује на сабору против Варлаамове јереси са царем Андроником**

у време када је Стефан боравио у Цариграду, тамо је био и Варлаам, који је сплеткарењем задобио многе великаше на цркви и двору

у недоумици, цар Андроник призива Стефана и упита га шта да ради са Варлааамом и овај одговара да их протера

**(1о3) Дечански убеђује Андроника да прогна јеретике**

**(1о4) Враћање вида Стефану Дечанском**

**(1о5) Краљ Милутин се среће са цариградсксим патријархом да се распита о сину**

**(1о6) Повратак из заточеништва и Измирење са оцем**

**(1о7) Крунисање Дечанског**

Стефана Дечанског крунише архиепископ Никодим у Пећи

архитектура је дочарана на реалистичан начин

**(1о8–1о9) Градња Дечана**

**(11о) Стефан Дечански дели милостињу**

**(111) Треће јављање светог Николе**

тада му Никола најављује да ће умрети

Дечански обавештава игумана Арсенија о својој визију

**(112–113) Насилна смрт Дечанског и Успење**

у представи смрти џелат затеже уже око краљевог врата

има много појединости али су призори читки и јасни

**(114–117) Битка на Велбужду у три епизоде (Молитва пред битку, Судар две војске и Млади сушан убија Михаила Шишмана)**

у левом углу приказан је Дечански у молитвеном положају, а у десном је Душан који убија бугарског цара Михаила Трећег Шишмана

позадина сваке сцене је злаћена

уз доњу ивицу средишњег поља налази се натпис о сликању **иконе 1. августа 1577. при архиепископу пећком Герасиму и игуману дечанском Никифору, као и молитвено обраћање сликара светом краљу од стране сликара „Лонгина расоноше“, који је ову икону даровао манастиру**

„О свети Христов Божанствени великомучениче, носиоче венца и Првомучеников имењаче, Стефане (Дечански), као онај који у цара твари стојиш пред троструко сјајним светим престолом, душом мојом с телом у неисцелној болести са ранама и гнојем, што ме љуто боле, молим ти се посредуј код Христа владике за мене смерног, који руком мојом с душом ми ово насликах и теби љубазно принесох недостојни Христов раб Лонгин расоноша и зограф“

топле боје црквенкасти окер, тамномрка и скоро црна, као и обиље злата, стварају нестваран призор; разиграни облици архитектуре са великим отворима и поједностављеним пејзажима не гуше простор

**икона је настала након обнове Пећке патријаршије и послужила је као предложак каснијим уметницима**.

ово је најзначајнија икона сликара Лонгина која се налази у дечанској ризници, док је првобитно била намењена да стоји код иконостаса над саркофагом

Стефан Дечански је био врло популарна личност у књижевности која је се са продором Турака посебно развијала; народни песници тада узносе духовну величину, а не физичку снагу. тако да Дечански није владар којим би се поробљени народ хвалио, него владар мученик „ослепљен од оца, убијен од сина“; како је његов повратак вида везан за светог Николу, они се врло често сликају заједно у овом периоду

судећи по димензијама (150x93цм), претпоставља се да је икона била постављена у једну од иннтерколумнија надограђене олтарске преграде или, што је пре вероватно, на дрвени носач које је, услед пораста култа Дечанског, био постављен поред његовог кивота

житијна икона настала је инспирисана Цамблаквим описом живота светог краља

 **Престоне иконе за иконостас - Христос са апостолима и Богородица са пророцима**

услед измене читавог програма око иконостаса која се десила око 1580. године, старе иконе су склоњене из интерколумнија, а наместо њих, Лонгин је око 1590. израдио нове престоне образе **Христа Пантократора и Богородице Елеусе**

иконе су биле великих димензија (120x190цм)

**(118–12о) Христос на престолу окружен апостолима**

**(121–123) Богородица на престолу и пророци са развијеним свицима и префигурацијама**

**(124–125)** тада су изведене и нове дрвене **царске двери**

на њима је Лонгин 1590. године извео **Благовести**

истовремено са овим подухватом, он је осликао и полеђину царских двери, представивши **Светог Николу и Дечанског као пар, што је јединствен случај у српској уметности (потпуно изједначавање у светости)**

тај период његовог стваралаштва није много познат, па није познато ни у ком смеру се кретао његов рад

колорит му постоје тамнији, а графицизам лица више заступљен

ипак велика је сличност у распреду пророка око Богородице и апостола око Христа са другим иконама које је Лонгин радио, због чега се сматра се да да су ово његова дела

одређене неправилности могу се објаснити тешкоћама са којима се сусретао радећи у великом формату

**(126) Јован Лествичник и Причешће Марије египатске**

**1596/1597. године последња Лонгинова икона у Дечанима са потписом**

можда хоросна икона са једне стране су приказани **свети Јован Лествичник и причешће Марије Египатске**, а са друге свети **Теодор Тирон и Стратилат**

боја се још више повукла и уступила место тонском начину рада, цртеж је још изразитији и а сликa је хладнија

**(127) Свети Теодори**

иза њих насликана је руска црква

тада су на њега утицали монаси из Русије који су са собом доносили иконе на којима се могла видети и руска архитектура, што је присутно и на неким његовим делима

**иконе цркве Успења Пресвете Богородице**

**манастир Пива**

**(новембар 1573–мај 1574)**

**(128)** манастир Пива има богату ризницу у којој се чувају Лонгинове иконе

о**д новембра 1573. до маја 1574. сликао је иконостас у Пиви, о чему је оставио запис на престоним иконама Богородице и Христа**.

**(129–131) престона икона Успење са светим мелодима, Јованом Дамаскином, Јосифом и Козмом у доњем делу**

**(132) Богородица са Христом и пророцима**

Симеон Богопримац, Захарија Првосвештеник, Самуил, Михеј, Захарија Млади, Јона, Мојсије, Давид, Малахија, Арон, Соломон, Језекиљ, Гедеон, Данило и Валаам; доле су година и сликарев потпис.

**(133–135) Исус Христос са апостолима са стране, Светим Василијем Великим, Јoваном Златоустим и Григоријем Богословом горе и пророцима Јоном, Илијом и Јеремијом доле**

при дну иконе је белешка сликара: почех месеца новембра и сврших месеца маја**.** на основу белешки сликара зна се да је радио у Пиви бар пола године, што доводи до закључака да је за Пиву урадио још неке иконе за иконостас које су временом страдале, као и хоросне иконе мањег формата

**иконе Светог Николе у Великој Хочи**

**Ораховац. Косово и Метохија**

**(1576/1577)**

**(136)** Лонгин је насликао три иконе за иконостас цркве Светог Николе у Великој Хочи – из више записа на њима сазнаје се да су иконе настале **у време патријарха пећког Герасима и митрополита призренског Михаила, а о трошку Георгија Дечанца**

**(137) престона икона Богородице са Христом**

около су Мојсије, Давид, Исаија, Арон, Соломон, Јеремија, Јаков, Данило и још четворица пророка, доле Три младића у пећи огњеној; под Богородичиним престолом је натпис о томе да су иконе сликане у време патријарха Герасима

**(138) Исус Христос са Мироносицама на гробу**

**(139–141) Икона Светог Николе**

доле су насликани **Враћање вида Стефану Дечанском и портрет јеромонаха Георгија са молитвеним текстом на развијеном свитку**

**иконостас цркве Светог Ђорђа**

**манастир Ломница**

**(1578/1579)**

**(142–143) 1578/1579. године зограф Лонгин насликао је за игумана Акакија иконостас у манастиру Ломници са тридесетак икона од којих је сачувана само половина**

**(144–145) Богородица са Христом, анђелима и пророцима**

пророци Мојсије, Давид, Јеремија, Гедеоном, Исаија, Јаков, Арон, Соломон, Језекиљ, Данило, Валаам и тројица непознатих

испод Богородичиног престола је запис сликара

**(146–147) Исус Христос са Деизисом, апостолима и светима**

поред је и престона икона светог Ђорђа

**(148–155) Апостоли и Велики празници**

иконе Великих празника сачуване су Благовести, Крштење, Лазарево васкрсење, Цвети, Распеће, Вазнесење, Духови, Преображење

иконе апостола сачуване су Вартоломеј, Јован, Јаков и Матеј

**(156) Недремано око**

сачувано над средишњим надверјем

**живопис цркве Светог Ђорђа**

**манастир Ломница**

**(1578/1579)**

по завршетку иконостаса, Лонгин је започео осликавање ломничке цркве, али га није завршио – **из непознaтих разлога прекинуо је посао пошто је насликао фреске у куполи и у горњим деловима наоса и олтарског простора**.

**(157)** Богородица на престолу са Христом окружена арханђелима Михаилом и Гаврилом (олтар)

**(158–159)** Силазак Светог Духа, Вазнесење, пророци Давид, Исаија, Данило, Језекиљ, Јоил, праведни Аврам и Сара, Три младића у пећи огњеној, Гостољубље Аврамово (сводови и лукови)

**(16о–161)** Христос Пантократор, Небеска литургија, јеванђелисти, Мандилион, Керамион, арханђели Урил и Рафаил, пророци Арон и Мојсије. Сводови: Рођење, Васкрсење, Цвети и попрсја светих (купола)

**стилске особености**

Лонгин се највише **угледао на сликарство из времена краља Милутина**

понекад се може препознати само по наглашеним линијама

био је вешт цртач и свестрана личност

велики број његових потписаних дела, као и чињеница да је сликао за најугледније манастире, говоре да је Лонгин био један од најзначајнијих сликара свог времена

није познато да ли је имао ученике

међутим, **у Пиви је радио са зографом Јованом, чија се делатност развијала у XVII веку**